CELEX: 62015TN0484
Language: hr
Date: 2015-08-20 00:00:00
Title: Predmet T-484/15: Tužba podnesena 20. kolovoza 2015. – KV protiv EACEA

9.11.2015   
            
            
               HR
            
            
               Službeni list Europske unije
            
            
               C 371/25
            
         Tužba podnesena 20. kolovoza 2015. – KV protiv EACEA
   (Predmet T-484/15)
   (2015/C 371/28)
   Jezik postupka: engleski
   
      Stranke
   
   
      Tužitelj: KV (Atena, Grčka) (zastupnik: S. Pappas, odvjetnik)
   
      Tuženik: Education, Audiovisual and Culture Executive Agency
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku EACEA/MH/OG/OKRAPF15D013150 načelnika odjela Izvršne agencije za obrazovanje, audiovizualnu politiku i kulturu o financiranju sporazuma br. 519177-LLP-1-2011-1-GR-KA3-KA3NW u odnosu na projekt „Olakšavanje i poticanje digitalne kompetencije kroz projekt volontera”;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog kojim se navodi postojanje očite pogreške u ocjeni
               
                           —
                        
                        
                           Pobijana odluka zahvaćena je očitom pogreškom u ocjeni pri razlikovanju „uobičajene” i „dodatne” usluge koju pružaju tužiteljevi partneri/dioničari za vrijeme predmetnog projekta, s obzirom na to da je EACEA očito zanemarila prirodu usluga koje su pružali partneri, jasnu volju tužiteljeve glavne skupštine da rješava i regulira takve usluge s obzirom na to da je smatrala da te usluge čine zasebnu kategoriju koja nije obuhvaćena odredbama statuta i činjenicu da su usluge koje pružaju partneri u projektu ispunile sve uvijete ranije spomenute odluke glavne skupštine.
                        
                     
         
               2.
            
            
               Drugi tužbeni razlog kojim se navodi postojanju druge očite pogreške u ocjeni
               
                           —
                        
                        
                           Pobijana odluka zahvaćena je očitom pogreškom u ocjeni u pogledu obrazloženja odluke koje se odnosi na vezu podređenosti između partnera/dioničara i tužitelja, čije je postojanje jasno utvrđeno u dokazima podnesenim EACEA-i.